সোনালি বিবির পুত্রসন্তান হল ‘আপন’, নামকরণ অভিষেকের

ওয়েবডেস্ক- সোনালি বিবির (Sonali Bibi) পুত্র সন্তান হওয়ার পর প্রথমেই তাঁকে শুভেচ্ছা জানিয়েছিলেন অভিষেক বন্দ্যোপাধ্যায় (Abhishek Banerjee) । বীরভূম (Birbhum) সফরে এসে সোনালির (Sonali BiBi) সঙ্গে সাক্ষাৎ করার কথাও দেন তিনি। কিন্তু মঙ্গলবার বীরভূমের রামপুরহাটের (Rampurhat) আসার আগে বেহালা ফ্লাইং ক্লাবে কপ্টার বিভ্রাটে নাজেহাল হন ডায়মন্ডহারবারের সাংসদ। বেশ কয়েকঘণ্টা সেখানেই থাকার পর হেমন্ত সোরেনের পাঠানো কপ্টারে রামপুরহাটে নামেন অভিষেক। কর্মসূচি বেশ কিছুটা পিছিয়ে যায়। কিন্তু তিনি যে কথা দিয়েছিলেন সে কথা রাখলেন তিনি।

সোনালি বিবির সঙ্গে হাসপাতালে গিয়ে দেখা করলেন অভিষেক। সোনালির বাবা-মায়ের ইচ্ছেতে সোনালির ছেলের নামকরণ করলেন। নাম হল ‘আপন’। রামপুরহাটে রণসংকল্প সভা শেষে রামপুরহাট মেডিক্যাল কলেজে যান অভিষেক। সেখানের প্রসূতি বিভাগে ভর্তি সোনালির সঙ্গে দেখা করলেন তিনি। অভিষেক এদিন বলেন, হাসপাতালে শিশু ও প্রসূতি মায়ের জন্য যথেষ্ঠ পরিষ্কার পরিচ্ছন্নতা অবলম্বন করতে হয়। প্রটোকল মেনে সদ্যোজাতর কাছে যাইনি। সভা থেকে এসেছি ইনফেকশন হওয়ার ভয় থাকে, তাই যাইনি। কথা হয়েছে সোনালির সঙ্গে।

‘আপন’ নামের ব্যাখ্যা দিতে গিয়ে অভিষেক বলেন, ওঁদের যেভাবে পর করে বাংলাদেশে ঠেলে দেওয়া হয়েছে, তা কল্পনা করা যায় না। এরা সবাই আমাদের আপন।”

আরও পড়ুন- ‘১০ গুণ জেদ আমার’, কপ্টার ইস্যুতে বিজেপিকে তোপ অভিষেকের

সেদিন সাংবাদিকদের সঙ্গে কথা বলতে গিয়ে সোনালির উপর হওয়া অত্যাচার নিয়ে তীব্র ক্ষোভ প্রকাশ করেন তিনি। অভিষেক বলেন, একজন অন্তঃসত্ত্বা মহিলাকের কত নির্যাতন সহ্য করতে হয়েছে। মারধরও করা হয়েছে তাকে। এখনও তার স্বামী বাংলাদেশের জেলে রয়েছেন।

অভিষেক বলেন, “বাংলা বলার অপরাধে সোনালিকে সন্তান-সহ বাংলাদেশে পাঠিয়ে দেওয়া হয়। হাই কোর্ট ও সুপ্রিম কোর্টের নির্দেশের পর ফিরিয়ে আনা হয়েছে। বিজেপি ও কেন্দ্রীয় সরকারকে এই চোখের জলের দাম দিতে হবে।”