সোনালিকে ভারতে ফিরিয়ে আনতেই হবে! নির্দেশ সুপ্রিম কোর্টের

নয়াদিল্লি: সোনালি বিবিকে (Sonali Bibi) ভারতে ফেরত আনতে হবে কেন্দ্রকে বলল সুপ্রিম কোর্ট। মানবিকতার খাতিরে ভারতে ফেরাতে রাজি কেন্দ্রীয় সরকার। সরকারি নিয়ম মেনেই সোনালিদের দেশে ফেরানো হবে। সেই কথা এদিন সুপ্রিম কোর্টে (Supreme Court) জানালেন সলিসিটর জেনারেল তুষার মেহতা। বাংলাদেশ (Bangladesh) থেকে প্রথমে দিল্লিতে আনা হবে। বাংলাদেশ আদালত সোনালি বিবিকে মুক্তি দিয়েছেন। দেশে ফিরিয়ে আনার পরে তাঁর চিকিৎসার ব্যবস্থা করারও নির্দেশ দেওয়া হয়েছে। প্রধান বিচারপতি সূর্যকান্ত এবং বিচারপতি জয়মাল্য বাগচীর বেঞ্চ।

বীরভূমের সোনালিকে বাংলাদেশে পাঠিয়ে দেওয়া সংক্রান্ত মামলাটির বুধবার শুনানি ছিল দেশের প্রধান বিচারপতি সূর্য কান্তের বেঞ্চে। প্রধান বিচারপতি সূর্যকান্ত এবং বিচারপতি জয়মাল্য বাগচীর বেঞ্চের নির্দেশ, সব রকম চিকিৎসা সুবিধা দিতে হবে। মানবিক কারণে চিকিৎসা সুবিধা দিতে হবে। তিন চিকিৎসকের দল চিকিৎসা করবেন সোনালির। ফেরত নিয়ে আসা হবে সোনালি এবং তাঁর ৮ বছরের সন্তানকে। সলিসিটর জেনারেল তুষার মেহতা বলেন, ভারতে ফেরত নিয়ে আসা হবে। তবে তিনি ভারতের নাগরিক কি না তা যাচাই করা হবে। প্রধান বিচারপতি বলেন, আমরা আপনাদের কাজে বাধা দিচ্ছি না। কিন্তু আপনাদের পদ্ধতি ঠিক নেই। কেউ ভারতের নাগরিক কি না, তা যাচাই করার জন্য কেন্দ্রের পদ্ধতি নিয়েও প্রশ্ন তুলেছে আদালত।

আরও পড়ুন: সরকারি স্কুলের শিক্ষিকার ভিডিও বার্তা শুনে হতবাক বেকার যুবকরা

বিচারপতি জয়মাল্য বাগচী বলেন, মামলাকারী বধূ শেখ ভারতীয় নাগরিক নন। এ কথা একবারও বললেনি। অর্থাৎ, বধূ শেখ ভারতীয়। তাঁর সন্তান সোনালি ভারতীয় নাগরিক হতে পারেন। ভারতের নাগরিকত্বের যে নিয়ম রয়েছে সেই অনুযায়ী তো আপনারা কাজ করেননি। সোনালি এবং তাঁর ৮ বছরের সন্তান সাবিরকে ফেরত আনা হবে। সুপ্রিম কোর্ট জানিয়েছে, আগামী ১২ ডিসেম্বর এই মামলার পরবর্তী শুনানি হবে। তার আগে যাবতীয় নথিপত্র যাচাই করে তা আদালতে জমা দিতে হবে সংশ্লিষ্ট কর্তৃপক্ষকে।

অন্য খবর দেখুন